86. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ αριθμ.ΔΥ1γ/3824/93 της 10 Φεβρ./12 Απρ.1993 (ΦΕΚ Β΄251) Ωράριο γιατρών κλάδου ΕΣΥ και ειδικευομένων. Έχοντας υπόψη: 1.Το άρθρ.73 του Νόμ.2071/92 (ΦΕΚ 123/τ.Α΄/ 15.7.92). 2.Την απόφαση αριθ.3 της 98ης Ολομέλειας / 18.1.1993 του Κεντρικού Συμβουλίου Υγείας. 3.Την ανάγκη συνολικής και ενιαίας ρύθμισης του ωραρίου εργασίας των γιατρών του ΕΣΥ, αποφασίζουμε: 1.Καθορίζουμε το ωράριο εργασίας των γιατρών Κλάδου ΕΣΥ και των ειδικευομένων, που υπηρετούν στα Νοσ/μεία, στα κέντρα Υγείας και λοιπές Υγειονομικές Μονάδες ως εξής: α.Γιατροί πλήρους και αποκλειστικής απασχόλησης και ειδικευόμενοι συνεχές πρωινό οκτάωρο με έναρξη της 07.30 π.μ. και λήξη την 15.30 μ.μ. Γιατροί μερικής απασχόλησης σε συνεχές πρωινό πεντάωρο ημερησίως με έναρξη την 09.00 π.μ. και λήξη 14.00 μ.μ. 2.Την ευθύνη της πιστής τήρησης του ωραρίου έχουν οι Τομεάρχες, οι Διευθυντές των Τμημάτων και τα Διοικητικά Συμβούλια των Νοσοκομείων, των δε Κ. Υγείας οι οικείες Δ/νσεις Υγείας. Με την παρούσα δεν προκαλείται δαπάνη στον Προϋπολογισμό. 